Στης ματζουράνας τον ανθό 
πλάγιασα ν’ αποκοιμηθώ
λίγο ύπνο για να πάρω 
στην αγάπη μου να πάω.
Πλάγιασα αποκοιμήθηκα 
αγάπη δε θυμήθηκα
και στον ύπνο μου επάνω 
κόντεψα για να πεθάνω.
Όνειρο είδα στον ύπνο μου 
παντρεύεται η αγάπη μου
αχ, και παίρνει τον εχθρό μου 
για το πείσμα το δικό μου.
Κάλεσαν κι εμένα στη χαρά 
ας είν’ η αγάπη μου καλά
για να πα να στεφανώσω 
δυο κορμάκια ν’ ανταμώσω.